Na temelju članka 1. i 9a. Zakona o financiranju javnih potreba u kulturi («Narodne novine» broj 47/90, 27/93. i 38/09) i članka 30. Statuta Općine Sveti Ivan Žabno («Službeni glasnik Koprivničko-križevačke županije» broj 10/13, 2/18. i 6/20), Općinsko vijeće Općine Sveti Ivan Žabno na 24. sjednici održanoj 11. studenoga 2020. donijelo je

# PROGRAM

**javnih potreba u kulturi na području Općine Sveti Ivan Žabno u 2021. godini**

I.

 Programom javnih potreba u kulturi na području Općine Sveti Ivan Žabno u 2021. godini (u daljnjem tekstu: Program) utvrđuju se aktivnosti i djelatnosti u kulturi koje će se sufinancirati iz Proračuna Općine Sveti Ivan Žabno za 2021. godinu (u daljnjem tekstu: Proračun).

II.

 Javne potrebe u kulturi na području Općine Sveti Ivan Žabno (u daljnjem tekstu: Općina) ostvarivat će se putem javnog natječaja:

 - djelovanjem udruga u kulturi, pomaganjem i poticanjem umjetničkog i kulturnog stvaranja,

* financiranjem kulturnih manifestacija udruga s područja Općine,
* financiranjem adaptacije i prijeko potrebnih zahvata na sakralnim objektima i

spomenicima kulture,

* poticanjem kulturnog stvaralaštva koje će pridonijeti razvitku i promicanju kulturnog

života na području Općine,

 - stručnim radom u području kulture.

 III.

 Sredstva za javne potrebe u kulturi planirana u Proračunu u ukupnoj svoti od 24.000,00 kuna rasporedit će se udrugama za njihove projekte ili programe temeljem javnog natječaja.

IV.

 Za javne potrebe u kulturi iz točke II. ovog Programa u Proračunu su planirana sredstva u ukupnoj svoti 172.000,00 kuna, a rasporedit će se korisnicima kako slijedi:

 1. Etnografska zbirka 2.000,00 kuna,

 2. Gradska knjižnica «Franjo Marković» (troškovi bibliobusa) 18.000,00 kuna,

 3. Adaptacija i održavanje sakralnih objekata 100.000,00 kuna,

 4. Gradski muzej Križevci (arheološka istraživanja u Brezovljanima) 8.000,00 kuna,

 5. Održavanje Svetoivanjskih dana 44.000,00 kuna.

V.

 Udruge kojima su ovim Programom raspoređena sredstva, dužne su za prethodnu godinu podnijeti izvješće o utrošku financijskih sredstava u sklopu prijave na javni natječaj za dodjelu financijskih sredstava za projekte i programe, a ostali korisnici dužni su izvješće o utrošku financijskih sredstava podnijeti Općinskom vijeću Općine Sveti Ivan Žabno do 31. ožujka 2021. godine.

VI.

 Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2021. godine.

OPĆINSKO VIJEĆE

OPĆINE SVETI IVAN ŽABNO

KLASA: 612-01/20-01/04

URBROJ: 2137/19-02/1-20-1

Sveti Ivan Žabno, 11. studenoga 2020.

 PREDSJEDNIK:

 Krešimir Habijanec